als_Latn dik_Latn sag_Latn
aSport – Çështja e tifozëve në ndeshjen mes Shqipërisë dhe Serbisë në Beograd po merr dita-ditës ngjyra të tjera, sa dhe drejtimi i saj nuk është më i qartë. Teksa një ditë më parë Federata serbe me shefin e saj të sigurisë Milivoje Mirkov deklaronte se nuk do lejohet asnjë tifoz shqiptar në territorin serb, pikërisht vetë Mirkov sot lë një dritare të hapur, duke u munduar dhe të justifikojë arsyet e kërkesave të FSF.“Ne kërkuam një listë me emrat e udhëtuesve, numrin e pashaportës, adresën, rrugën që do ndjekin për të ardhur, ora e mbërritjes, pika doganore ku do mbërrijnë dhe disa data të tjera për arsye sigurie. Këto janë rregulla specifike të Uefa-s. Lista me të dhënat do çohet në zyrat e Uefa-s në Nyon, dhe për këtë rregull nuk ka përjashtime. Nëse do të marrim të gjitha informacionet e kërkuara për udhëtarët në kohë, atëhere tifozët shqiptarë do të mund të futen në stadium” – tha Mirkov.
“Shteti dhe ministria e brëndshme janë të mobilizuara për tu kujdesur për sigurinë e tifozëve udhëtues jashtë stadiumit. Pa këtë informacion që ne kërkojmë nuk mund të bëhen plane për vëzhgimin dhe sigurimin e hapësirës. Rrethi i parë i sigurisë fillon afër stadiumit, me autokomandë, në mënyrë që asnjë pa biletë mos hyjë në stadium. Rrethi i dytë do jetë jashtë stadiumit, dhe do përfundojë me kontrollin në hyrje të tij. Asgjë nuk do i lihet rastësisë, sepse e shikojmë se çfarë ndodh me tifozët e Partizanit” – përfundoi ai.
Edhe pse Federata serbe ka bërë disa hapa prapa nga qëndrimi i djeshëm, problemi qëndron që lista nga Federata shqiptare duhet të dërgohet deri nesër, gjë të cilën organizmi i futbollit në Shqipëri ka refuzuar ta bëjë. Megjithatë telenovela duket se do të marrë fund shpejt, teksa dita e ndeshjes është akoma më afër.
You must be logged in to post a comment Login
als_Latn als_Latn als_Latn eng_Latn